Rijeka, 24. rujna 2020.g.

**OBJAVA ZA MEDIJE**

**SUSJEDSTVO CRES EPK DOKAZALO DA *OTOK ČINE LJUDI***

 **U četvrtak, 24. rujna 2020.g. u susjedstvu Cres, jednom od 27 susjedstava Europske prijestolnice kulture održao se dan susjedstva, pod nazivom *Otok čine ljudi*.**

**Izvedeni program temeljio se na vrednovanju i prezentaciji stare creske jezgre kako bi ju se zaštitilo i održalo na životu za buduće generacije.**

U Zajednici talijana – Cres na početku popodnevnog programa **predstavljen je proces nastajanja inicijative pješačkog mosta u Cresu,** koji je ostvaren u suradnji s **EU Japan Festom** i arhitektima **Hideyuki Nakayamom i Tetsuom Kondom**, koji su dali idejne prijedloge za pješački most koji bi se nalazio u creskoj luci i uvelike pomogao stanovnicima i gostima u smanjenju gužvi.

Važno je reći kako su **sami građani Cresa svojim glasovima mogli odlučiti koja će verzija pješačkog mosta prevagnuti**, a odlučili su se upravo za most Tetsua Konda.

Nakon mosta, video prezentacijom zbog nemogućnosti dolaska u Hrvatsku, **predstavljeni su i europski partneri iz Švedske,** eksperimentalni i istraživački **kolektiv DIS/ORDER** čiji je rad usmjeren na dugoročne strateške projekte, od urbanog razvoja do privremenih umjetničkih instalacija, uvijek s fokusom na ljude i javne prostore.

**Slijedilo je preuzimanje vremenske kapsule**, koja će se nakon programa svih susjedstava pohraniti na sto godina,iz ruku Crikveničanke **Silvije Huljina** u ruke predstavnice tima susjedstva Cres **Inge Solis**, čemu je prethodio protokolarni program službenog otvorenja programa *Otok čine ljudi*. Njega su uveličali i predsjednik Gradskog vijeća Grada Cresa **Marčelo Damijanjević**, rukovoditeljica programa RIJEKE 2020 **Emina Višnić** te zamjenica župana Primorsko-goranske županije **Marina Medarić**.

Vrlo brzo u Starom gradu počeo je središnji dio programa, u sklopu kojeg je održana kružna šetnja i predstavljanje projekta ***Štorije* - ideja postavljanja edukativnih informativnih ploča** preko kojih se pričaju priče o gradu i njegovim stanovnicima te je prezentirana **izložba udruge Ruta *Rublje naše svagdašnje***, atraktivan prizor obješenog rublja u uskim ulicama Cresa, čime je prikazana svakodnevica creskog života. Otvorena je i **izložba portreta Cresana i Cresanki *Otok čine ljudi***, na kojoj supo kantunima i dvorimaizloženefotografije iz starih albuma i škrinja stanovnika grada, a za to se vrijeme u kalama čula tradicionalna creska pjesma u izvedbi **klape Teha**.

Program je završio ispred Creskog muzeja uz koncert **Jazz po creski**, u izvedbi **Filipa Flega** i druženje mnoštva okupljenih, uz creske kolačiće.

Nositelj inicijative susjedstva Cres je **Grad Cres**, a njihovo europsko susjedstvo je kolektiv **DIS/ORDER** iz Švedske.

Partneri projekta su **Otra d.o.o., Creski muzej, Konzervatorski odjel u Rijeci, Udruga Ruta, Županijska lučka uprava Cres, Klapa Teha, Zajednica Talijana Cres-L'Unione Italiana**, dok program financijski podržava **EU-Japan Fest, Japan**.

Unaprijed zahvaljujem na objavi.

Lena Stojiljković

Odnosi s medijima, Rijeka 2020

lena.stojiljkovic@rijeka2020.eu

Mob: +385 91 612 63 42